സ്വകാര്യ ട്യൂട്ടര്മാരെ ഓണ്ലൈനില് ക്ലാസുകള് നല്കുന്നതില് നിന്ന് വിലക്കി ചൈന ഷാങ്ഹായ്: മെസ്സേജിങ് ആപ്പുകളിലൂടെയും ലൈവ് സ്ട്രീമിങ് പ്ലാറ്റ്ഫോമുകളിലൂടെയും ക്ലാസെടുക്കുന്നതില് നിന്ന് സ്വകാര്യ ട്യൂട്ടര്മാരെ വിലക്കി ചൈന. റെസിഡന്ഷ്യല് കെട്ടിടങ്ങള്, ഹോട്ടലുകള്, കോഫി ഷോപ്പുകള് തുടങ്ങിയ രജിസ്റ്റര് ചെയ്യാത്ത സ്ഥലങ്ങളില് വെച്ചും ഇനിമുതല് ട്യൂട്ടര്മാര്ക്ക് ക്ലാസെടുക്കാന് അനുവാദമില്ല. ചൈനയിലെ വിദ്യാഭ്യാസ മന്ത്രാലയമാണ് ഇക്കാര്യമറിയിച്ചത്.കുട്ടികള്ക്കും രക്ഷിതാക്കള്ക്കുമുള്ള സമ്മര്ദ്ദം ലഘൂകരിക്കുന്നതിെന്റ ഭാഗമായി സ്കൂള് പാഠ്യപദ്ധതിയിലെ വിഷയങ്ങള് ലാഭേച്ഛയോടെ പഠിപ്പിക്കുന്നതിനെ ഈ വര്ഷം അധികൃതര് നിരോധിച്ചിരുന്നു. അതേസമയം, മത്സരാധിഷ്ഠിതമായ ഉന്നത വിദ്യാഭ്യാസ സമ്ബ്രദായം കാരണം, മാതാപിതാക്കള്ക്കിടയില് സ്വകാര്യ ട്യൂഷന് സേവനങ്ങള്ക്ക് പ്രിയമേറുകയാണ്.പ്രതിമാസം 30,000 യുവാന് 3.42 ലക്ഷം രൂഎപ വരെ ശമ്ബളം നല്കുന്ന തത്സമയ ട്യൂട്ടര്മാരെ ചില ഏജന്സികള് പരസ്യം ചെയ്യുന്നതുള്പ്പെടെ, ട്യൂട്ടര്മാരും രക്ഷാകര്ത്താക്കളും നിയമങ്ങളെ മറികടക്കാന് ശ്രമിക്കുന്ന വിവിധ രീതികളെ കുറിച്ച് ഈ ആഴ്ച ചൈനീസ് മാധ്യമങ്ങള് റിപ്പോര്ട്ട് ചെയ്തിരുന്നു. അതേസമയം, അത്തരം ട്യൂട്ടറിങ് രഹസ്യമായി ഇപ്പോഴും നടക്കുന്നുണ്ടെന്നും നിയന്ത്രണങ്ങളില് നിന്ന് രക്ഷപ്പെടാന് പല കുതന്ത്രങ്ങളും പയറ്റുന്നുണ്ടെന്നും പുതിയ നിരോധനം പ്രഖ്യാപിച്ചുകൊണ്ട് ചൈനീസ് വിദ്യാഭ്യാസ മന്ത്രാലയം പ്രസ്താവനയില് പറഞ്ഞു.